**PÁLYÁZATI FELHÍVÁS**

**Majosháza Község Önkormányzata Képviselő-testülete, a Majosháza Község Önkormányzat nemzeti vagyonáról szóló 4/2013.(III.28.) Ök. rendelet szerint**

**nyílt pályázatot ír ki**

**a tulajdonában lévő 365 hrsz-ú ingatlan (Duna-parti ház) bérbeadására**

Majosháza Község Önkormányzat Képviselő-testülete egyfordulós, nyílt pályázatot hirdet a saját tulajdonában lévő közösségi ház bérbeadására. A bérbeadás részletes feltételei és követelményrendszerét a pályázati kiírás tartalmazza.

**Bérbeadásra kerülő ingatlan: 2339 Majosháza, Széchenyi stny. 187. számú, 365 hrsz.-ú, 867 m2-es belterületi ingatlanon lévő „közösségi ház”.**

1. A bérleti jogviszony teljes időtartama (futamidő): határozatlan
2. Az ingatlan rendeltetése: vendégház, munkásszállás
3. A kiíró által meghatározott minimális díj, amelynél kisebb ajánlat nem tehető
	1. bruttó 180.000,- Ft/hó + rezsi (villany, gáz, internet, szemétszállítás, víz és csatorna)
	2. 1 havi bérleti díjnak megfelelő kaució vállalása
4. A birtokba lépés várható időpontja: 2015. május 1.
5. A kiíró felhívja a pályázaton részt venni szándékozó figyelmét, hogy a bérbeadásra kerülő ingatlan természetbeni állapotáról a helyszínen tájékozódjanak, a kiíróval történő előzetes időpont-egyeztetéssel és a fellelhető lényeges információkat ismerjék meg.
6. A bérlet során az ingatlan rendeltetésszerű használata kötelező.
7. A pályázat beadási határideje: 2015. április 2. 10.00 óra
8. A pályázat bontási határideje: 2015. április 2. 10.00 óra
9. A pályázati nyomtatvány átvételének helye: Dunavarsányi Közös Önkormányzati Hivatal, Majosházi kirendeltség Titkárság (2339 Majosháza, Kossuth L. u. 34.)
10. A pályázat benyújtásának helye: Dunavarsányi Közös Önkormányzati Hivatal, Majosházi Kirendeltségének Titkársága (2339 Majosháza, Kossuth L. u. 34.)
11. A pályázat kizárólag a pályázati nyomtatványon nyújtható be. A pályázati nyomtatvány sem formájában, sem tartalmában nem változtatható. A pályázatot a kiírásban közölteknek megfelelően, hiánytalanul, minden kérdésre választ adva és az egyéb dokumentumok csatolásával kell, 3 példányban benyújtani (2 db eredeti, 2 db másolat). Az eredeti példányt meg kell jelölni „EREDETI” felírással, ha ezt a pályázó elmulasztja, kiíró választ egyet a beérkezett példányok közül, ami a továbbiakban az eredeti példány funkcióját tölti be. Ha a példányok között eltérés adódik, az így megjelölt pályázatban foglaltak az irányadók. A pályázatot magyar nyelven, minden oldalát az egyéni pályázó, illetve együttműködési megállapodás keretében pályázók által meghatalmazott kapcsolattartó aláírásával és folyamatos sorszámozással ellátva, példányonként összefűzve, zárt csomagolásban (borítékban), személyesen kell a megadott határidőig a 10. pontban megjelölt címen leadni, ill. a postán feladott ajánlatnak a megadott határidőig meg kell érkeznie a 10. pontban megjelölt címre. A borítékon fel kell tüntetni az ajánlattevő nevét, címét.
12. A kiíró bírálati szempontként kizárólag a megajánlott havi bérleti díjat veszi figyelembe.
13. A kiíró a döntést a pályázat beadási határidejét követő 30 naptári napon belül hozza meg és erről levélben értesítést küld a pályázónak.
14. Az ajánlati kötöttség minimális időtartama az ajánlatok benyújtási határidejétől számított 90 nap.
15. A szerződéskötésre jogosultak határozatlan idejű, de minimum egy évig tartó bérleti szerződést fognak megkötni.
16. A pályázati felhívás közzététele a kiíró számára nem jelent szerződéskötési kötelezettséget.
17. A kiíró a pályázati eljárást, a szerződéskötés időpontjáig eredménytelennek nyilváníthatja.
18. A bérlettel kapcsolatosan további tájékoztatást: Dunavarsányi Közös Önkormányzati Hivatal, Beruházási és Műszaki Osztálytól, munkaidőben a 24/521-041 telefonszám 154-es és 130-as mellékein kérhető.

Majosháza, 2015. március 9.

Majosháza Község Önkormányzata